Pieter Philip van Bosse

Pieter Philip van Bosse (Amsterdam, 1809ko abenduaren 16a - Haga, 1879ko otsailaren 21a) herbeheretar politikaria izan zen. Herbehereetako lehen ministroa izan zen 1868tik 1871ra.

Leidengo Unibertsitatean zuzenbidea ikasi eta 1845ean Amsterdamen abokatu aritu ondoren, Finantza Ministerioan sartu zen inportazio eta esportazio eskubideen sailean. 1848an Finantza ministro bihurtu zen eta erreforma liberalak egin zituen ekonomian, baina ez zuen zergen erreforma lortu. 1853an Ordezkarien Ganberako kide aukeratu zuten. Hurrengo urteetan, hainbat aldiz zuzendu zuen Finantza Ministerioa, eta herentzietarako zerga sartu zuen.

Lehen ministro izan zen 1868tik 1871ra, eta heriotza-zigorra indargabetzea eta egunkarien industria suspertzea lortu zuen zergak indargabetuz. Ondoren, Gai Kolonialetako ministroa izan zen.

Amsterdamdarrak
Herbehereetako abokatuak
Herbehereetako lehen ministroak